techiaith/cofnodycynulliad_en-cy huggingface dataset:
English: Can I begin by thanking Mike Hedges for bringing forward this short debate today? I think it follows on nicely from the Deputy Minister's statement yesterday and National Apprenticeship Week the week before. As a former apprentice, I am very proud to have the opportunity to discuss my experiences and contribute today. Deputy Llywydd, I'd like to focus on two things in particular. Firstly, time-served apprenticeships equip you with the skills to perform your tasks in your chosen trade efficiently, to a high standard, but most importantly, safely, and this is paramount in all trades. The second thing I want to talk about in the Chamber today is the importance of continuing professional development as part of apprenticeships. This is needed so we ensure that workers can deal with the rapid changes in the economy and the rapid changes within the workplace, and this will be throughout their careers, not just during their apprenticeship. So, they will undertake continuing professional development training to allow them to always complete jobs in a safe manner to a quality standard that we all expect and should expect. Can I once again thank Mike for bringing this short debate forward and making those points, which I fully agree with? I look forward to working with Mike and the Welsh Government Minister to ensure we can deliver good-quality apprenticeships for current and future generations. Diolch.
Welsh: A gaf fi ddechrau drwy ddiolch i Mike Hedges am gyflwyno'r ddadl fer hon heddiw? Credaf ei bod yn dilyn ymlaen yn dwt o ddatganiad y Dirprwy Weinidog ddoe ac Wythnos Prentisiaethau Cenedlaethol yr wythnos cyn hynny. Fel cyn brentis, rwy'n falch iawn o gael cyfle i drafod fy mhrofiadau a chyfrannu heddiw. Ddirprwy Lywydd, hoffwn ganolbwyntio ar ddau beth yn benodol. Yn gyntaf, mae prentisiaethau amser a dreuliwyd yn eich arfogi â'r sgiliau i gyflawni eich tasgau'n effeithlon mewn crefft o'ch dewis, a hynny i safon uchel, ond yn bwysicaf oll, yn ddiogel, ac mae hyn o'r pwys mwyaf yn mhob crefft. Yr ail beth rwyf am sôn amdano yn y Siambr heddiw yw pwysigrwydd datblygiad proffesiynol parhaus fel rhan o brentisiaethau. Mae angen hyn er mwyn inni sicrhau y gall gweithwyr ymdopi â'r newidiadau cyflym yn yr economi a'r newidiadau cyflym yn y gweithle, a bydd hyn drwy gydol eu gyrfaoedd, nid yn unig yn ystod eu prentisiaeth. Felly, byddant yn ymgymryd â hyfforddiant proffesiynol parhaus i'w galluogi i gwblhau gwaith mewn ffordd ddiogel bob amser ac i safon ansawdd y mae pawb ohonom yn ei disgwyl ac y dylai pawb ohonom ei disgwyl. Unwaith eto a gaf fi ddiolch i Mike am gyflwyno'r ddadl fer hon a gwneud y pwyntiau rwy'n cytuno'n llwyr â hwy? Edrychaf ymlaen at weithio gyda Mike a'r Gweinidog Llywodraeth Cymru i sicrhau y gallwn ddarparu prentisiaethau o ansawdd da ar gyfer cenedlaethau heddiw a'r dyfodol. Diolch.
English: I want to thank Mike for bringing what is an important debate here. I think the key thing here is that this would be welcomed by the industries that have been mentioned because people invest in their futures. It takes time, it takes money, and it takes huge effort, but what undermines all of that are the stories that we hear, yet again this week in the news and documentaries, particularly within the construction industry, about those rogue traders. It really does undermine all the really excellent work that is carried out by really competent people - people that we also invest in as well, because it's one of our flagship policies: investing in apprentices. So, I think it's time to look at really giving some certification and the need to produce that certification every time that you have employed somebody, just in the same way that we've proposed equal certification to be proved by householders when they're now disposing of their rubbish.
Welsh: Mae arnaf eisiau diolch i Mike am ddod â'r ddadl bwysig hon yma. Credaf mai'r peth allweddol yma yw y byddai hyn yn cael ei groesawu gan y diwydiannau a grybwyllwyd oherwydd mae pobl yn buddsoddi yn eu dyfodol. Mae'n cymryd amser, mae'n galw am arian, ac mae angen ymdrech enfawr, ond yr hyn sy'n tanseilio hyn i gyd yw'r straeon a glywn, unwaith eto yr wythnos hon yn y newyddion a rhaglenni dogfen, yn enwedig o fewn y diwydiant adeiladu, am fasnachwyr twyllodrus. Mae'n tanseilio'r holl waith ardderchog a wneir gan bobl gymwys iawn - pobl rydym yn buddsoddi ynddynt yn ogystal, oherwydd mae'n un o'n polisïau blaenllaw: buddsoddi mewn prentisiaid. Felly, credaf ei bod yn bryd edrych ar ardystio a'r angen i gynhyrchu'r ardystiad bob tro y byddwch wedi cyflogi rhywun, yn union yn yr un modd ag y gwnaethom argymell ardystiad cyfartal i'w brofi gan ddeiliaid tai pan fyddant yn gwaredu eu sbwriel.
English: Good morning. I'll be speaking in Welsh. The Minister for health said yesterday, in answering a question from me on the Chamber floor, that you gave him advice not to have a target in terms of reducing obesity among children. Could you confirm that that's what your advice was and tell us why you don't think that a target is needed?
Welsh: Bore da. Mi fyddai'n siarad yn Gymraeg. Mi ddywedodd y Gweinidog iechyd ddoe, wrth ateb cwestiwn gen i ar lawr y Siambr, mai chi roddodd gyngor iddo fo i beidio â chael targed o ran gostwng gordewdra ymhlith plant. A fedrwch chi gadarnhau mai dyna oedd eich cyngor chi a dweud wrthym ni pam eich bod chi'n meddwl nad oes angen targed?
English: Okay. And the other point, of course, is the investment. If the Government is going to be successful in terms of the aim of reducing childhood obesity, then it needs to fund and support the actions. Have you made an assessment of the level of investment needed to implement this plan?
Welsh: Ocê. A'r pwynt arall, wrth gwrs, ydy'r buddsoddi. Os ydy'r Llywodraeth yn mynd i fod yn llwyddiannus o ran y nod o leihau gordewdra ymhlith plant, mae angen iddo fo ariannu a chefnogi'r camau. Ydych chi wedi gwneud asesiad o'r lefel o fuddsoddiad sydd ei angen i weithredu'r cynllun?
English: You're saying that it's less than expected. Could you give us any kind of figure?
Welsh: Mi ydych chi'n dweud ei fod yn llai na'r disgwyl. Fedrwch chi roi unrhyw ffigurau i ni?
English: The last question from me, about partnership working. You're putting an emphasis on the whole-system approach in implementing the plan, how are you going to create a system that co-ordinates action and drives change across relevant partners, avoiding a situation where it's everyone's role, but nobody's responsibility? How are you going to avoid that?
Welsh: Y cwestiwn olaf gennyf i ynglŷn â gweithio mewn partneriaeth. Rydych chi'n rhoi pwyslais ar y system gyfan yn gweithredu'r cynllun, sut ydych chi'n mynd i greu system sy'n cydlynu camau gweithredu ac yn sbarduno newid ar draws partneriaid perthnasol heb fynd i sefyllfa lle mae o'n rôl i bawb, ond yn gyfrifoldeb i neb? Sut ydych chi'n mynd i osgoi hynny?
English: Thank you, and welcome to the Culture, Welsh Language and Communications Committee this morning. Item 1 is introductions, apologies, substitutions and declarations of interest. We have received apologies from Mick Antoniw. Does anyone have any declarations to make? I meant declarations of interest - nothing else. Great. Thank you very much.
Welsh: Diolch, a chroeso i'r Pwyllgor Diwylliant, y Gymraeg a Chyfathrebu y bore yma. Eitem 1: cyflwyniad, ymddiheuriadau, dirprwyon a datgan buddiannau. Cafwyd ymddiheuriadau gan Mick Antoniw. A oes gan rywun rywbeth i'w ddatgan yma heddiw? O ran buddiannau - ddim byd arall. Grêt. Diolch yn fawr iawn.
English: Thank you, Delyth, for being succinct there. We've run out of time, but if there are any additional issues that you wanted to raise, as Allan said, about the experiences of individuals, if they're anonymous or if they want to give their names to us, then it would help us to hear about some of those personal stories and where it has led to personal development. That would really help us. So, thank you very much to you for joining us today. I'm sure we'll be in touch with you once the report is published on how you can become more involved with the work that we do as a committee. Thank you very much. We'll take a two-minute break.
Welsh: Diolch, Delyth, am fod yn fras yn fanna. Dŷn ni wedi rhedeg mas o amser, ond os oes unrhyw beth ychwanegol, fel roedd Allan yn ei ddweud nawr, o ran profiadau unigolion, os ydyn nhw'n anonymous neu os ydyn nhw eisiau rhoi eu henwau i ni, byddai'n help i ni i wybod am rai o'r straeon personol yma a lle mae wedi arwain at ddatblygiad personol. Byddai hynny'n rili helpu ni. Felly, diolch yn fawr iawn am ddod i mewn a byddwn yn siŵr o gysylltu â chi pan fydd yr adroddiad yn dod mas ar sut y byddwch yn gallu ymwneud yn fwy â'r hyn rydym yn ei wneud fel pwyllgor. Diolch yn fawr iawn. Byddwn yn cymryd dwy funud o seibiant.
English: Right, we're now public. Welcome back to the committee. Item 3: Count me in! - inquiry into the role of arts and culture in addressing poverty and social exclusion. We're focusing on the heritage sector now this morning. The witnesses that we have this morning are Chistopher Catling - or Caitling? Catling.
Welsh: Iawn, dŷn ni wedi mynd yn gyhoeddus. Croeso nôl i'r pwyllgor. Eitem 3: Minnau hefyd! - ymchwiliad i rôl y celfyddydau a diwylliant wrth fynd i'r afael â thlodi ac allgáu cymdeithasol. Dŷn ni'n ffocysu ar y sector treftadaeth nawr y bore yma. Tystion sydd gyda ni heddiw: Christopher Catling - neu Caitling? Catling.
English: CEO of the Royal Commission on the Ancient and Historical Monuments of Wales. David Thomas, head of public services, Royal Commission on the Ancient and Historical Monuments of Wales; Owain Rhys, head of community engagement and participation, National Museum Wales; and then Nia Williams, director of learning and engagement, National Museum Wales. There are a number of you on the panel, so if you could be aware of time - we have an hour - when you answer. You don't have to answer every question. We'll go straight into questions on the basis of different themes. We've had a very interesting session this morning with the voluntary sector on how they're creating art in their communities. We're looking forward to hearing about that in the heritage sector with you. Vikki Howells.
Welsh: Prif weithredwr Comisiwn Brenhinol Henebion Cymru. David Thomas, pennaeth gwasanaethau cyhoeddus, Comisiwn Brenhinol Henebion Cymru; Owain Rhys, pennaeth ymgysylltu a chyfranogiad cymunedol, Amgueddfa Genedlaethol Cymru; ac wedyn Nia Williams, cyfarwyddwr dysgu ac ymgysylltu, Amgueddfa Genedlaethol Cymru. Mae yna nifer ohonoch chi ar y panel, felly os byddech chi'n gallu bod yn ymwybodol o'r amser - mae awr gennym ni - pan dŷch chi'n ateb. Does dim angen i chi ateb pob cwestiwn. Byddwn ni'n mynd yn syth mewn i gwestiynau ar sail themâu gwahanol. Dŷn ni wedi cael sesiwn ddiddorol iawn y bore yma gyda'r sector gwirfoddol ar sut maen nhw'n creu celfyddydau yn eu cymunedau nhw. Felly, dŷn ni'n edrych ymlaen at glywed gennych chi yn y maes treftadaeth. Vikki Howells.
English: I will speak in Welsh. We have been part of a number of different programmes. I'll mention Fusion, about the research that we've done with the knowledge and analytical unit [correction: services] in the Government, and of course, barriers to engagement is one of the themes that we're looking at. There are institutional barriers that emerge. Those are to do with a lack of resources, be that financial or within staff and budgets, and in terms of skills, and skills perhaps in terms of the heritage sector and the community sector collaborating with each other to understand what culture can offer, but also to understand how we can engage in the best way. That's an issue that we have picked up on with Fusion over the past year in terms of organising training days. That's something perhaps, as a sector and across sectors, that we could look at in greater detail. Then there are external barriers, and the main barrier that emerges in all of the research work that we do on this is transport: costs of transport, being able to connect places with each other, and local costs in terms of engagement. Those are some of the issues that Fusion has brought to our attention. I don't know whether there's anything else -
Welsh: Dwi am siarad yn Gymraeg. Rŷn ni wedi bod yn rhan o nifer o raglenni gwahanol. Os gwnaf i sôn efallai am Cyfuno, o ran y gwaith ymchwil rŷn ni wedi ei wneud gyda'r uned [cywiriad: gwasanaethau] knowledge and analytical yn y Llywodraeth, wrth gwrs, mae rhwystrau i ymgysylltu yn un o'r themâu rŷn ni'n edrych arnyn nhw. Mae yna rwystrau sefydliadol sydd yn dod allan. Mae'r rheini i wneud gyda phrinder adnoddau, yn ariannol ac o fewn staff a chyllidebau, ond hefyd sgiliau, a sgiliau efallai o ran y sector treftadol a'r sector gymunedol yn cydweithio gyda'i gilydd i ddeall beth mae diwylliant yn medru ei gynnig, ond hefyd i ddeall sut orau i ymgysylltu. Mae hwnna'n faes rŷn ni wedi pigo lan dros y flwyddyn ddiwethaf gyda Cyfuno o ran trefnu diwrnodau hyfforddiant. Mae hwnna 'n rhywbeth efallai, fel sector ac ar draws sectorau, y gallwn ni edrych yn fwy manwl arno fe. Mae yna wedyn rwystrau allanol, a'r prif rwystr sydd yn ymddangos ym mhob ymchwil rŷn ni'n ei wneud o gwmpas hwn ydy trafnidiaeth: costau trafnidiaeth, medru ymgysylltu rhwng llefydd a'i gilydd, ac yn lleol, wedyn, costau'r ymgysylltu ei hunan. Dyna rhai o'r pethau mae Cyfuno yn dangos i ni. Dwi ddim yn gwybod os oes yna -
English: I have nothing to add on that.
Welsh: Does gen i ddim byd i adio at hynna.
English: What about the royal commission, do you have any initial comments?
Welsh: Beth am y comisiwn brenhinol, a oes gennych chi sylwad cychwynnol fan hyn?
English: Can I speak in Welsh as well?
Welsh: Allaf i siarad Cymraeg hefyd?
English: We work as a museum across the sector with other partners such as Cadw and the arts council and local communities across Wales. We work with communities within the Cardiff area, for example, and offer payment, if they are one of our core partners, to attend meetings and so forth, or more recently, we have been working with communities such as the Innovate Trust and The Wallich. We fund elements of the work that they do by bringing the people they work with into the museum in St Fagans and the museum in Cardiff. So, we do work within our ability to help with funding this, but I think, in the longer term, that we need to look at working with the Senedd, the Assembly, the Welsh Government, to think about other means of funding this, and that is a broader discussion than within the cultural work that we're doing.
Welsh: Dŷn ni'n gweithio fel amgueddfa ar draws y sector gyda phartneriaid eraill fel Cadw a'r cyngor celfyddydau a chymunedau lleol ar draws Cymru. Dŷn ni'n gweithio efo cymunedau o fewn ardal Caerdydd, er enghraifft, ac yn cynnig taliad, os ydyn nhw'n un o'n partneriaid craidd ni, i ddod ar gyfer cyfarfodydd ac yn y blaen, neu yn fwy diweddar, dŷn ni wedi bod yn gweithio gyda chymunedau fel yr Innovate Trust a'r Wallich. Dŷn ni'n ariannu elfennau o'r gwaith maen nhw'n ei wneud drwy gael pobl maen nhw'n gweithio gydag i mewn i'r amgueddfeydd yn Sain Ffagan a Chaerdydd. Felly, dŷn ni yn gweithio o fewn ein gallu i helpu gydag ariannu hyn, ond dwi'n meddwl, yn fwy hirdymor, mae'n rhaid inni edrych ar weithio gyda'r Senedd, gyda'r Cynulliad, gyda Llywodraeth Cymru, i feddwl am ddulliau eraill o ariannu hwn. Mae honna'n sgwrs ehangach nag o fewn y gwaith diwylliannol dŷn ni'n ei wneud.
English: One of the things, if we look at other countries, such as Sweden, for example - this is something that Sweden was looking at around 10 [correction: some] years ago, and they passed a policy that transport should be free of charge for people under 19 years of age. And they've seen a change in that regard in that things happen in the communities, but people can leave their communities as well, and that's important in terms of raising people's ambitions and developing their skills. So, there are policy issues that could be looked at. One of the problems, in a way, is that we look at these things in isolation, rather than across different portfolios. That's one of the problems that have faced Fusion; it sits within the culture portfolio, but it is very relevant to the education portfolio, the regeneration portfolio, the health portfolio and so on. So, I would call on this committee to look at this issue as something that's across portfolios.
Welsh: Un o'r pethau, os ŷm ni'n edrych ar wledydd eraill - os edrychwn ni ar Sweden, er enghraifft, roedd hwn yn rhywbeth roedd Sweden yn edrych arno ryw 10 mlynedd [cywiriad: rai blynyddoedd] yn ôl, ac fe basion nhw fod trafnidiaeth am ddim i bobl ifanc dan 19 mlwydd oed, er enghraifft, fel polisi. Ac maen nhw wedi gweld newid yn y ffaith bod pethau'n digwydd yn gymunedol, ond bod modd i bobl symud allan o'u cymunedau nhw hefyd, a bod hwnna'n rhywbeth pwysig o ran codi uchelgais pobl a datblygu sgiliau. Felly, mae yna bethau polisi efallai byddai modd edrych arnyn nhw. Un o'r problemau, mewn ffordd, yw ein bod ni'n edrych ar y pethau yma'n ynysig iawn yn hytrach nag ar draws portffolios gwahanol. Mae hwnna'n un o'r problemau, mewn ffordd, sydd wedi bod gyda Cyfuno; mae'n eistedd yn y portffolio diwylliant, ond mae e'n berthnasol iawn, iawn i'r portffolio addysg, i'r portfolios regeneration, iechyd ac yn y blaen. Buaswn i'n galw ar y pwyllgor yma, mewn ffordd, i edrych ar hwn fel rhywbeth ar draws portffolios.
English: Thank you. Do you want to come back, quickly?
Welsh: Diolch. Wyt ti eisiau dod nôl yn glou?
English: There are many examples of developing skills. Skills is one. I would also say that there are three aspects that we take out from the Fusion programme, for example. There's the community cohesion, this idea of identity and what culture can offer that on a local and national level. And then, the social networks. The problems that Wales is facing at the moment aren't something that the sectors can do by themselves, and that collaboration across sectors is key, I think, to solve some of these problems. So, that is something else that we see. For example, if we work together, if we work with with Arts Award, with Adult Learning Wales, the work of using culture as a context for developing skills with experts who know best how to develop those skills, that is the kind of approach that we've been taking, really.
Welsh: Mae yna sawl enghraifft o ddatblygu sgiliau. Mae sgiliau'n un, ond buaswn i hefyd yn dweud efallai fod yna dair agwedd rŷn ni'n tynnu allan o'r gwaith Cyfuno, er enghraifft. Un ydy cydlyniant cymunedol, y syniad o hunaniaeth a beth mae diwylliant yn gallu ei gynnig i hwnna ar lefel leol ac ar lefel genedlaethol. Wedyn, y rhwydweithiau cymdeithasol. Mae'r problemau y mae Cymru'n eu hwynebu heddiw ddim yn bethau y mae'r sectorau'n gallu eu gwneud ar eu pennau eu hun, ac mae'r cydweithio yna ar draws sectorau yn allweddol, dwi'n meddwl, i ddatrys rhai o'r problemau yma. Felly, mae hwnna'n rhywbeth arall rŷn ni'n gweld. Os ŷn ni'n gweithio gyda'n gilydd, er enghraifft, os ŷn ni'n gweithio gydag Arts Award, gydag Adult Learning Wales, mae'r gwaith defnyddio diwylliant fel cyd-destun i ddatblygu sgiliau gydag arbenigwyr sydd yn gwybod orau sut i ddatblygu'r sgiliau hynny - dyna'r math o approach rŷn ni wedi bod yn cymryd, rili.
English: Just before I move on to David Melding, I wanted to ask a brief question. Nia mentioned qualifications and skills. I went to a special school in Swansea last week, and they work with Agored Cymru to have qualifications through film and arts. obviously, because they weren't going to be able to get a GCSE because of the nature of the learning problems they were facing. Is there room here to develop things like this in the arts for people in the community where they don't go for a written qualification, but they do something through the arts and that then leads to something that can be developed in any area then?
Welsh: Jest cyn imi symud at David Melding, roeddwn i eisiau gofyn cwestiwn bach, os mae'n iawn. Roedd Nia'n sôn am gymwysterau a sgiliau, es i i ysgol arbennig yn Abertawe'r wythnos diwethaf, ac maen nhw'n gweithio gydag Agored Cymru er mwyn cael cymwysterau trwy ffilm a thrwy'r celfyddydau, yn amlwg, achos nad ydyn nhw'n mynd i allu cael TGAU oherwydd natur y problemau dysgu sydd gyda nhw. Oes yna le i ddatblygu pethau fel hyn o ran y maes celfyddydau i bobl yn y gymuned lle nad ydyn nhw'n gwneud cymhwyster ysgrifenedig, ond eu bod nhw'n gwneud rhywbeth trwy'r celfyddydau, ac mae hwnna wedyn yn arwain at eu bod nhw'n gallu datblygu mewn unrhyw faes wedyn?
English: Certainly, and we have seen huge cuts in the field of adult education in Wales, but perhaps we can reframe this. The spaces that we have the length and breadth of Wales, the heritage and arts spaces that we have, offer a different learning context for people who've perhaps had a negative experience in school. They provide that kinaesthetic experience in terms of learning, and we see a great deal of benefit in this regard in terms of learning languages - Welsh as a language, English as a second language. We also see it in our work with Adult Learning Wales, through creative skills, craft and so on, and learning literacy and mathematics through that. That accreditation work that we've done has been very successful, so I think we can upscale this to do this at a much greater scale, and that would mean - and I'm talking on behalf of the museum, but I think that we can use these models across all kinds of different institutions, creative organisations and cultural organisations in Wales.
Welsh: Yn bendant. Rŷn ni wedi gweld toriadau mawr ym maes addysg i oedolion yng Nghymru, ond buaswn i'n dweud efallai ein bod ni'n gallu ailfframio hwn. Mae'r gofodau sydd gyda ni ar draws Cymru - gofodau celfyddydol, treftadol - yn cynnig cyd-destun dysgu gwahanol iawn efallai i bobl a gafodd brofiad eithaf negyddol yn yr ysgol. Maen nhw'n creu cyd-destun kinaesthetic ar gyfer dysgu, a rŷn ni'n gweld budd mawr o hwn mewn dysgu iaith, dysgu Cymraeg fel iaith, dysgu Saesneg fel ail iaith. Rŷn ni hefyd yn ei weld e yn ein gwaith ni gydag Adult Learning Wales trwy sgiliau creadigol - crefft, ac yn y blaen - ond dysgu llythrennedd a mathemateg drwy hynny. Mae'r gwaith 'accredit-o' yna rŷn ni wedi ei wneud wedi bod yn llwyddiannus iawn. Dwi'n meddwl bod modd inni 'upscale-o' hwn i wneud hwn ar scale mwy, a byddai hwnna'n golygu - dwi'n siarad ar ran yr amgueddfa, ond dwi'n meddwl bod modd i ddefnyddio'r modelau yma ar draws pob math o wahanol sefydliadau creadigol a chelfyddydol yng Nghymru.